SAD – Rusija: Na redu je unapređenje ekonomske saradnje
Predsjednik Rusije Dmitri Medvedev ne krije da želi rusku verziju „silikonske doline“ nadomak Moskve.
Logičan slijedeći korak Sjedinjenih Država i Rusije, od ulaska Baracka Obame u Bijelu kuću politički mnogo bližih jedna drugoj, je jačanje ekonomskih veza, bez sumnje korisnih za obje zemlje. Novi američko-ruski susret na najvišem nivou, tokom kojeg će ekonomska pitanja biti na vrhu, je dobra prilika. Predsjednik Rusije Dmitri Medvedev stigao je u Kaliforniju u okviru višednevne posjete Sjedinjenim Američkim Državama. Danas je razgovarao sa istaknutim biznismenima u nadaleko poznatoj Silikonskoj dolini, poslovnom središtu i sjedištu mnogih visoko-tehnoloških kompanija. Uz susreta sa čelnicima kopanija Apple, Sisco Systems, Google i Twitter, gospodin Medvedev govorio i na prestižnom univerzitetu Stanford. Tokom sutrašnjeg dana ruski predsjednik će se sastati sa predsjednikom Sjedinjenih Američkih Država Barackom Obamom. Oni će u Bijeloj kući, kako je prije negi dan saopšteno, razgovarati o načinima povećanja saradnje dvije zemlje u trgovinskoj razmjeni, investicijama i inovacijama. Oba predsjednika će ovosedmični dinamičan plan aktivnosti okončati u Torontu, učešćima na samitima država G-8 i G-20 u petak, subotu i nedjelju. Kako analitičari procjenju sadašnji boravak ruskog predsjednika u Sjedinjenim Državama? Od raspada Sovjetskog Saveza Rusija pokušava naći mjesto i učvrstiti pozicije na svjetskoj sceni. Ekonomska snaga je jedan od elemenata takvih nastojanja, a aktualni ruski predsjednik pobornik je raznovrsnijeg ekonomskog razvoja zemlje, ističe Stephen Sestanovich, analitičar u vašingtonskom Vijeću za odnose sa inostranstvom: U tom kontekstu, izleda sasvim logično da Medvedev boravak u Sjedinjenim Državama počinje u Silikonskoj dolini, srcu američke visoke tehnologije smatra Steven Pifer analitičar instituta Brookings. A gospodin Medvedev ne krije da želi rusku verziju „silikonske doline“ nadomak Moskve. - kaže gospodin Sestanovich. Keith Crane, ekonomista korporacije Rand misli, međutim, da je pristup ruskog predsjednika nedjelotvoran jer…: Gospodin Crane dodaje da je ruska vlada korumpirana i birokratizirana i ističe da je Rusiji, da bi mogla ekonomski da se modernizuje, potrebna bolju poslovna klima: Predsjednik Medvedev pokušava da transformira Rusiju, smatra gospodin Sestanovich i kao neke od primjera navodi: Odnosi Rusije i Sjedinjenih Država su se znatno popravili od kako je predsjednik Barack Obama ušao u Bijelu kuću. Najznačajniji momenat je svakako poptisivanje sporazuma START o daljem smanjenju naoružanja u aprilu ove godine. - gospodin kaže Sestanovich. U međuvremenu, politički mnogo bliže jedna drugoj, Sjedinjene Države i Rusija su u Vijeću sigurnosti zajedno glasale za pooštravanje sankcija prema Iranu, a novi sporazum o kontroli naoružanja je u procesu ratifikacije u nadležnim zakonodavnim tijelima. Stoga je logičan slijedeći korak jačanje ekonomskih veza, bez sumnje korisnih za obje zemlje. I sutrašnji američko-ruski susret na najvišem nivou, tokom kojeg će ekonomska pitanja biti na vrhu, je dobra prilika.